ISO 8859

ISO 8859, pe formelloc'h ISO/CEI 8859, a zo un norm eus an ISO hag eus ar CEI war-un-dro, evit kodiñ arouezennoù war 8 bit a-benn tretiñ testennoù dre an informatik. Ar standard a zo rannet etre 15 isstandard, eus an ISO/CEI 8859-1 betek an ISO/CEI 8859-16.

 Pal 
Ma'z eus a-walc'h gant an 96 arouezenn moullapl eus an ASCII evit eskemm stlennoù e saozneg, ez eus ezhomm arouezennoù ouzhpenn evit ar yezhoù all a ra gant al lizherenneg latin, da skouer ar ß (alamanek), an å (yezhoù norzhek), ù, ñ... evit ar brezhoneg. ISO 8859 en deus klasket diskoulmañ ar gudenn-se oc'h ober gant an 8vet bit, laosket dizimplij gant an ASCII, pezh a c'hall roiñ plas evit 128 arouezenn all. Pezh a zo, bez' oa estreget 128 karakter hag a vanke. Setu emaint bet lodennet etre 15 taolenn.

An norm ISO 8859 a zo bet savet evit eskemm stlennoù hepken, pas evit tipografiañ anezhe kaer. Mankout a ra e-barzh arouezennoù e-giz ligaturioù, tiredoù 'zo, traoù all... setu e vez implijet gant ar sistemoù-moullañ sofistiket taolennoù dezhe o-unan, pe (gwelloc'h) Unicode.

 An taolennoù 
E-barzh an ISO 8859, evit c'hoarzh, e kaver an 15 taolenn-mañ :
ISO 8859-1 (latin-1 pe kornôgeuropean) — an implijetañ moarvat, hag a c'holo kazi tout ar yezhoù eus Kornôg Europa: alamaneg, saozneg, spagnoleg, galleg (nemed e vank ar ligatur œ)..., ha brezhoneg evel-just. Simbol an euro n'emañ ket e-barzh. Ar c'hodaj dre zefot eo evit an teuliadoù HTML hag an teuliadoù staget d'ar c'hemennadoù MIME.
ISO 8859-2 (latin-2 pe kreizeuropean) — evit yezhoù eus Kreizeuropa pe Retereuropa a ra gant al lizherenneg latin (poloneg, tchekeg...).
ISO 8859-3 (latin-3 pe sueuropean) — turkeg, malteg, hag esperanteg; implijet nebeut: an turkeg a ra gant ISO 8859-9, hag an esperanteg gant Unicode.
ISO 8859-4 (latin-4 pe norzheuropean) — estoneg, latveg, lituaneg, greunlandeg, ha sami.
ISO 8859-5 (kirileg).
ISO 8859-6 (arabeg).
ISO 8859-7 (henc'hresianeg).
ISO 8859-8 (hebraeg).
ISO 8859-9 (latin-5 pe turkek) — Hañval ouzh ISO 8859-1, nemet e laka lizherennoù turkek e)lec'h reoù eus an islandeg.
ISO 8859-10 (latin-6 pe norzhek) — Ar Latin-4 gwellaet evit ar yezhoù norzhek.
ISO 8859-11 (thai).
ISO 8859-12 raktres un norm evit ar yezhoù keltiek, n'eo ked bet degemeret.
ISO 8859-13 (latin-7 pe baltek) — gant traoùigoù e-barzh na oant ket nag el Latin-4 nag el Latin-6.
ISO 8859-14 (latin-8 pe keltiek) — evit an iwerzhoneg hag ar brezhoneg.
ISO 8859-15 (latin-9 pe latin-0) — an 8859-1 gwellaet dre lakaat e plas simboloù implijet nebeut an arouezennoù €, Š, š, Ž, ž, Œ, œ, ha Ÿ, a-benn lakaat anezhañ mat evit ar galleg hag ar finneg.
ISO 8859-16 (latin-10 pe gevredeuropean)...

Pep rann a zo bet divizet evit servij da yezhoù hag a amprest an eil gant eben. Pa c'hoarvez un arouezenn e meur a rann, ez eus bet klasket lakaat anezhañ e-barzh ar memes plas e-barzh pep hini...

 Taolenn an ISO 8859-1 

 ISO/CEI 8859-1 x0 x1 x2 x3 x4 x5 x6 x7 x8 x9 xA xB xC xD xE xF 0x dizimplij 1x 2x  !  "  #  $  %  &  '  ( )  *  +  ,  -  .  / 3x 0  1  2  3  4  5  6  7 8  9  :  ;  <  =  >  ? 4x @  A  B  C  D  E  F  G H  I  J  K  L  M  N  O 5x P  Q  R  S  T  U  V  W X  Y  Z  [  \  ]  ^  _ 6x `  a  b  c  d  e  f  g h  i  j  k  l  m  n  o 7x p  q  r  s  t  u  v  w x  y  z  {  |  } ~  8x dizimplij 9x Ax  ¡  ¢  £  ¤  ¥  ¦  §  ¨ ©  ª  «  ¬  ­  ®  ¯ Bx °  ±  ²  ³  ´  µ  ¶  · ¸  ¹  º  »  ¼  ½  ¾  ¿ Cx À  Á  Â  Ã  Ä  Å  Æ  Ç È  É  Ê  Ë  Ì  Í  Î  Ï Dx Ð  Ñ  Ò  Ó  Ô  Õ  Ö  × Ø  Ù  Ú  Û  Ü  Ý  Þ  ß Ex à  á  â  ã  ä  å  æ  ç è  é  ê  ë  ì  í  î  ï Fx ð  ñ  ò  ó  ô  õ  ö  ÷ ø  ù  ú  û  ü  ý  þ  ÿ

E-barzh an daolenn-se emañ ar 20 (32) ar « gwenn », hag an A0 (160) ar « gwenn didroc'hus » (NBSP, pe no-break space e saozneg). AD (173) a zo un tiredig ha na vez ket diskouezet gant browserioù 'zo (SHY, pe soft hyphen e saozneg). Ar c'hodoù etre 00 (0) hag 1F (31), hag ar re etre 7F (127) ha 9F (159) ne vezont ket implijet gant an ISO 8859-1.

Rummad:Norm ISO
Rummad:Urzhiataerezh